stanford-oval/wikipedia huggingface dataset:
אוניברסיטת ורשה
יחידות אחרות

ארכיון
הספרייה האוניברסיטאית
המקהלה האקדמית
מוזיאון האוניברסיטה
תיאטרון "היברידי" (Hybrydy)
התיאטרון האקדמי
הוצאת ספרים
להקת זמר וריקוד "ורשוויאנקה" (Warszawianka)
ערוץ טלוויזיה אקדמית
ערוץ רדיו אקדמי
בוגרים ידועים

מנחם בגין, ראש הממשלה השישי של מדינת ישראל
לך קצ'ינסקי, נשיא פולין (2010-2005)
ירוסלב קצ'ינסקי, ראש ממשלת פולין (2007-2006)
יאצק קורון, פעיל אופוזיציה בתקופת הרפובליקה העממית הפולנית
קשישטוף זאלסקי, במאי, שחקן ותסריטאי
קשישטוף זאנוסי, במאי ותסריטאי, מקבל פרס על מכלול הפעילות בפסטיבל הקולנוע ירושלים בשנת 2002
יז'י ניימן, סטטיסטיקאי ומתמטיקאי. מחבר השיטה הסטטיסטית המודרנית לבדיקת השערות.
משה סולובייצ'ק, כירורג ישראלי, כירורג ילדים ופרופסור לכירורגיה
משה סנה, איש ציבור ישראלי, חבר הכנסת
זאב ירמולוביץ, נוירולוג ופסיכיאטר, מנהל בית חולים אברבנאל
גן בוטני על גגה של ספריית האוניברסיטה
שלט החוג ללימודי השפה הערבית בפקולטה למזרחנות
אורקל ארנה

| --- | --- |

 כינוי:  "אוקלנד קוליסיאום ארנה"
 שמות קודמים:  אוקלנד–אלאמדה קאונטי קוליסאום ארנה (1966–1996) הארנה באוקלנד (1997–2005) אוקלנד ארנה (2005–2006)
 מיקום:  ארצות הברית אוקלנד, קליפורניה, ארצות הברית
 קואורדינטות:  37°45′01″N 122°12′11″W﻿ / ﻿37.750277777778°N 122.20305555556°W﻿ / 37.750277777778; -122.20305555556
 אבן יסוד:  15 באפריל 1964
 תקופת הפעילות:  9 בנובמבר 1966 – הווה (57 שנים)
 שופץ:  1996, 1997
 בעלים:  City of Oakland 
 מפעיל:  קבוצת הבידור אנשוץ 
 אדריכל:  סקידמור, אווינגס ומריל 
 מושבים:  כדורסל: 19,596 הופעות מוזיקה: 20,000 הוקי קרח:  13,601 (1966–1997), 17,200 (1997–הווה)
 www.coliseum.com
  מפת מיקום  מפה מפורטת   (למפת אוקלנד מוגדלת) אורקל ארנה(למפת אוקלנד רגילה) אורקל ארנה  he tabBackground:;tabBorder:#aaa;defaultTab:0;
 
אורקל ארנה (באנגלית: Oracle Arena) הוא אולם כדורסל הממוקם באוקלנד שבקליפורניה. האולם שימש כאולמה הביתי של קבוצת גולדן סטייט ווריורס מליגת ה-NBA עד למעברה של הקבוצה לצ'ייס סנטר בשנת 2019.
היסטוריה

העבודה על הקמת האולם החלה בשנת 1964 והוא נפתח ב-1966. בעת היווסדו נקרא האולם "קוליסיאום ארנה" (Coliseum Arena), בין 1997 ל-2005 שינה את שמו ל-"ארנה באוקלנד" (The Arena in Oakland) לאחר מכן, לתקופה קצרה, נקרא האולם "אוקלנד ארנה" וב-2006 קיבל את שמו הנוכחי "אורקל ארנה" במסגרת חסות של חברת אורקל. מאז היווסדו אירח האולם בעיקר משחקי כדורסל ולעיתים הופעות וקונצרטים, אך בתקופות מסוימות שימש גם כאולמה הביתי של קבוצת ההוקי קרח סן חוזה שארקס וקבוצות הוקי נוספות מהאזור.
היסטוריה > מקומות ישיבה

קיבולת המושבים באולם השתנתה מספר פעמים. אלו הם הנתונים עבור משחקי כדורסל:
13,502 (1966–1972)
12,905 (1972–1973)
13,123 (1973–1974)
12,787 (1974–1976)
13,155 (1976–1977)
13,237 (1977–1980)
13,239 (1980–1982)
13,335 (1982–1984)
13,295 (1984–1985)
15,011 (1985–1986)
15,025 (1986–1997)
19,989 (1997–היום)
במשחק של גולדן סטייט, 2007
אוסוולדו ארניה

אוֹזְוַלְדוּ אֶאוּקְלִידִס די סוֹאוּזָה אָרָנְיָה (בפורטוגזית: Osvaldo Euclides de Sousa Aranha; הגייה: [ozˈvawdu aˈɾaɲɐ];‏ 15 בפברואר 1894 - 27 בינואר 1960) היה מדינאי ודיפלומט ברזילאי, הידוע בתולדות מדינת ישראל כמי שניהל את ישיבת האו"ם בכ"ט בנובמבר בה הוחלט על חלוקת שטחה של פלשתינה (א"י) המנדטורית לשתי מדינות, יהודית וערבית - החלטה שעל בסיסה הוקמה מדינת ישראל.
ביוגרפיה

ארניה נולד בעיר אלגרטה במדינת ריו גראנדה דו סול, ולמד משפטים ומדעי החברה. הוא קיבל תואר ראשון במשפטים מאוניברסיטת ריו דה ז'ניירו ב-1916. לאחר סיום לימודיו עסק במקצוע עריכת הדין ובמסגרת עבודתו יצר קשר אישי עם הפוליטיקאי ז'טוליו ורגאס אשר היה אף הוא עורך דין.
ארניה לחם במרידת שנת 1923 נגד המתנגדים לבחירתו מחדש של בורז'ס דה מדיירוס בפעם החמישית למושל המדינה. הוא פיקד על מיליציה אזרחית, וסייע לדכא את המרידה. בשנת 1925 פתח בקריירה פוליטית, ומונה על ידי דה מדיירוס לראש עיר מולדתו. לאחר מכן נבחר לסנאט של מדינתו.
ארניה סייע לידידו ז'טוליו ורגאס לעלות לשלטון בברזיל, בהפיכה צבאית בשנת 1930. ארניה סייע במשא ומתן עם נציגי הצבא שהביא להכרזה על ורגאס כנשיא. לאחר עלייתו של ורגאס לשלטון בברזיל, קיבל ארניה מספר משרות בכירות. בתחילה מונה למושל מדינתו, ריו גראנדה דו סול, ולאחר מכן שימש בין 1931 ל-1934 בתפקיד שר האוצר. בתפקיד זה תרם רבות להקטנת החוב החיצוני של ברזיל, מטרה חשובה של מדיניות ורגאס. בין 1934 ל-1938 שימש כשגריר ברזיל בארצות הברית, וב-1938 קיבל את תפקיד שר החוץ. בתפקידו זה השתתף בישיבות הראשונות של שרי החוץ של מדינות אמריקה, בהן עוצבה מדיניות החוץ הפאן-אמריקנית במהלך השלבים הראשונים של מלחמת העולם השנייה. בישיבות אלו ארניה המליץ על ניתוק הקשרים הדיפלומטיים עם מדינות הציר. לקשריו האישיים הטובים של ארניה עם הנשיא פרנקלין דלאנו רוזוולט היה חלק חשוב במדיניות החוץ הברזילאית באותה התקופה, וליישום מדיניות "השכן הטוב" עליה הכריז רוזוולט כלפי מדינות אמריקה הלטינית.
במהלך מלחמת העולם השנייה שגריר ברזיל בצרפת לואיס מרטינס דה סוסה דנטאס ניצל את האישור הכללי שקיבל מאוסוולדו ארניה להנפקת מאות ויזות ליהודים שהצליחו בעזרתן לעזוב את צרפת הכבושה.
ביוגרפיה > עצרת החלטת החלוקה

ארניה עמד בראש הישיבה המיוחדת הראשונה של העצרת הכללית של האומות המאוחדות שהתכנסה בשנת 1947, וכראש המשלחת הברזילאית לארגון החל מסורת שעומדת בעינה עד היום, לפיה הדובר הראשון בכנס חשוב זה הוא תמיד ברזילאי. לארניה חלק חשוב בהקמת מדינת ישראל, כאשר תמך בתוכנית החלוקה ועמד בראש הישיבה בה הצביע הארגון על קבלת התוכנית והקמת מדינת ישראל. הוא אף איפשר פיליבסטר בדיון, שאפשר לסוכנות היהודית לגבש רוב מתאים. מאוחר יותר מסר ארניה את פטיש ההצבעה ואת טופס הרישום המקורי מהצבעה זו למוזיאון בקיבוץ ברור חיל.
כאשר שב ורגאס לשלטון, חזר ארניה לשמש כשר בממשלתו בשנת 1953, אך עם התאבדותו של ורגאס, באוגוסט 1954 התפטר, ופנה לעסקיו הפרטיים. לאחר מכן, לבקשת הנשיא ז'וסלינו קוביצ'ק, שב לשמש כנציג ברזיל באו"ם.
מותו והנצחתו בישראל

בשנת 1960 מת אוסוולדו ארניה בריו דה ז'ניירו בגיל 65. על שמו נקראים רחובות במספר ערים במדינת ישראל, ובהן תל אביב (מפה), רמת גן (מפה) ובאר שבע (מפה), מועדון לחבר בקיבוץ ברור חיל וכן כיכר בירושלים (מפה) ובניין מעונות במכון ויצמן.
הערות שוליים

↑  רשימת בניינים מכון ויצמן, יוני 2007, אתר מכון ויצמן
| --- | --- |
בקרת זהויות :  NLI: 987007257873905171  BnF: cb12569757m (data)  GND: 102321744  ICCU: DDSV018843  ISNI: 0000 0000 8437 9185  LCCN: n86125169  NARA: 76034861  SNAC: w6s88g5s  VIAF: 33485193   WorldCat (עם VIAF): 33485193 
יד לזכרו של אוסוולדו ארניה, ב"כיכר ארניה" ברחוב אגרון בירושלים
אורקה סקיוריטי

| --- | --- |

 נתונים כלליים
 מייסדים:  אבי שוע, גיל גרון, מתן בן גור, לירן אנתבי, הדס אמיתי, שי פילוסוף, ווג'די זאבט ואתי שפיגל־חוברה
 תקופת הפעילות:  ינואר 2019 – הווה (כ־5 שנים) 
 מיקום המטה:  תל אביב
 ענפי תעשייה:  הגנת סייבר במחשוב ענן
 מנכ"ל:  גיל גרון
  
 orca.security
 
אורקה סקיוריטי בע"מ היא חברת תוכנה ישראלית העוסקת באבטחת מידע למחשוב ענן.
היסטוריה

אורקה סקיוריטי הוקמה בינואר 2019 על ידי שמונה מייסדים, יוצאי צ'ק פוינט: אבי שוע (מנכ"ל החברה), גיל גרון (מנהל מוצר ראשי), מתן בן גור (ארכיטקט ראשי), לירן אנתבי (ארכיטקט ראשי), הדס אמיתי (פרשה מהחברה), שי פילוסוף, ווג'די זאבט ואתי שפיגל־חוברה.  במרץ 2023 מונה גיל גרון למנכ"ל החברה, ואבי שוע מונה למנהל חדשנות ראשי.
החברה עוסקת באבטחת מידע למחשוב ענן. תוכנת האבטחה של החברה פועלת "ללא־סוכן" (Agentless), ולכן התקנתה נעשית במהירות רבה, ללא צורך בהטמעה ממושכת במשאבי הענן השונים. התוכנה מפקחת על כל משאבי הענן ומספקת התראות על חולשות אבטחה, נוזקה, קונפיגורציה לקויה ועוד. התוכנה תומכת בציות לחקיקה ותקנים בנושאי אבטחת מידע. התוכנה פועלת בשירותי הענן העיקריים: AWS,‏ Microsoft Azure ו-GCP.
ביוני 2019 גייסה החברה בסבב סיד 6.5 מיליון דולר. במאי 2020 גייסה החברה 20 מיליון דולר, ובדצמבר 2020 גייסה עוד 55 מיליון דולר. במרץ 2021 גייסה החברה 210 מיליון דולר, ביולי גייסה 150 מיליון דולר נוספים, ובאוקטובר 2021 השלימה סבב גיוס זה בגיוס של עוד 190 מיליון דולר (חלק מסכום זה הוא מכירת החזקות של משקיעים קודמים), לפי שווי של 1.8 מיליארד דולר.
הערות שוליים

↑  גיל גרון מונה למנכ"ל יוניקורן הסייבר Orca Security, באתר וואלה, 22 במרץ 2023
↑  עידן בן טובים, ‏יוצאי צ’ק פוינט גייסו 6.5 מיליון דולר, כדי להפוך את הענן לשקוף ומאובטח יותר, באתר Geektime‏, 12 ביוני 2019
↑  עידן בן טובים, ‏יוצאי צ׳קפוינט מגייסים עוד 55 מיליון דולר ל-Orca, באתר Geektime‏, 8 בדצמבר 2020
↑  עידן בן טובים, ‏גוגל משקיעה ב-Orca הישראלית, והופכת אותה לחד קרן ששווה 1.2 מיליארד דולר, באתר Geektime‏, 23 במרץ 2021
↑  מאיר אורבך, אקזיט לעובדים: אורקה גייסה 150 מיליון דולר מקרן סינגפורית, באתר כלכליסט, 4 ביולי 2021
↑  מאיר אורבך, אורקה סקיוריטי גייסה 340 מיליון דולר לפי שווי של 1.8 מיליארד דולר, באתר כלכליסט, 5 באוקטובר 2021
אורטינותריום

| אורטינותריום |
| --- | --- |

תקופה
אאוקן- תחילת אוליגוקן 47–35 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Ceratomorpha
משפחה:: הירקודונתיים
סוג:: אורטינותריום
שם מדעי
 Urtinotherium ‏Mingzhen, 1963

אורטינותריום (שם מדעי: Urtinotherium) הוא סוג של יונק נכחד מהסדרה מפריטי פרסה שהשתייך למשפחה הנכחדת הירקודונתיים. הוא חי בתקופת האאוקן ובתחילת האוליגוקן, לפני 35–47 מיליון שנה. שמו ניתן על שם "אזור אורטין אבו" (Urtyn Obo) שבמונגוליה הפנימית שם נמצא ב-1963. השם "Therium" פירושו "בהמה". מאובנים נוספים של היצור התגלו בצפון סין, במונגוליה, בקזחסטן וככל הנראה גם בטרנסילבניה שברומניה.
יצור זה היה קרובו של הפרצרתריום, שהיה יונק היבשה הגדול ביותר מעולם, ושניהם השתייכו למשפחת ההירקודונתיים הקרובה לקרנפים המודרניים. לא נתגלה שלד שלו, אך נמצאה לסת תחתונה באורך 71.5 ס"מ והיא דמתה מאוד ללסת הפרקרתריום, מה שגורם להשערה שהאורטינותריום דמה לו בגודלו. השיניים היו חותכות רחבות המצויות במרכז הלסת ושימשו ללעיסת עלים, בדומה לקרנפים. קצה הלסת הייתה שפופה מעט ואולי דמתה לחדק. מבנה השיניים מרמז שהיה קרוב לסוגים קדומים יותר כמו ה-Juxia, אך היה שלב מעבר לפרקרתריום.
התנהגות

הקרנף הקדום היה אוכל עלים מהעצים שהשתמש בצווארו הארוך כדי לקטוף עלים מהעצים. בשל גודלו היה, ככל הנראה, חסר טורפים טבעיים, אך היה נאלץ ללדת גור יחיד ולטפל בו במשך זמן ממושך לבגרות.
אולון

סמטה בעיר
אולון (בצרפתית: Ollon) היא עיירה[דרושה הבהרה] במחוז אגל בקנטון וו בשווייץ, ממוקמת למרגלות ההרים בדרום מזרח אגם ז'נבה ומשקיפה על עמק הרון.
היסטוריה

השם אולון מוזכר לראשונה ב-1018 כ-Aulonum אם כי יש ויכוח בין ההיסטוריונים בשאלה אם זה מתייחס ליישוב זה או אחר. ב-1025–1032 מופיע השם Olonum ביחס לעיירה.
גאוגרפיה

גודל שטחה של אולון הוא 59.54 קמ"ר. מתוך שטח זה 40.1% משמשים לחקלאות, ואילו 27.11 קמ"ר או 45.5% מיוערים. שאר הקרקעות, 6.3 קמ"ר או 10.6%, מיושבים (בתים או כבישים), 0.55 קמ"ר או 0.9%, הם נהרות או אגמים ו-1.68 קמ"ר או 2.8% הם שטח אדמה לא יצרנית.
בשטח הבנוי, 5.6% מורכבים בבתים ומבנים, ו-3.1% הם תשתיות תחבורה. מתוך השטח המיוער, 38.9% הם יערות ו-4.8% הם מטעים. מהקרקע החקלאית, 11.1% משמשים לגידולים ו-8.5% הם שדות מרעה, 2.9% משמש לגידול גפנים, ו-17.7% משמש לשטחי מרעה הרריים. שטחי המים מורכבים מ-0.3 % אגמים ו- 0.6 % נהרות ונחלים.
דמוגרפיה

בעיירה מתגוררים (נכון לדצמבר 2012) 7,135 תושבים. 32.7% מהאוכלוסייה הם אזרחים זרים.
בבדיקה שנעשתה בשנת 2008 79.2% מהאוכלוסייה הגדירו עצמם כדוברי צרפתית, 5.4% דוברי אנגלית, 3.9% דוברי גרמנית, 96 אנשים מדברים איטלקית ו-3 אנשים שמדברים רומאנש.
תחבורה

העיירה שוכנת על כביש אזורי מספר 9 ובסמיכות לדרך מהירה מספר 9, במרחק 3 דקות נסיעה מאגל רבע שעת נסיעה ממונטרה וחצי שעת נסיעה מבירת הקנטון לוזאן.
ניתן להגיע לעיירה גם ברכבת ה-SBB ולהחליף בתחנת אגל לרכבת TPC בקו AOMS (אגל-אולון-מונטיי-שמפרׂ).
מהעיירה יוצא כביש שעולה לעיירות וילאר-סור-אולון וגריון ויורד בחזרה לעיירה בה.
הערות שוליים

↑  Swiss Federal Statistical Office-Land Use Statistics 2009 data de accessed 25 March 2010
↑
| --- | --- |
בקרת זהויות :  BnF: cb161099642 (data)  GND: 4297729-0  HDS: 002284  VIAF: 246224257   WorldCat (עם VIAF): 246224257 
ערך זה הוא קצרמרבנושא יישובים בשווייץ. אתם מוזמנים לתרום לוויקיפדיה ו.
אולוביו אדפמי

אולוביו אדפמי (באנגלית: Olubayo Adefemi;‏ 13 באוגוסט 1985 – 18 באפריל 2011) היה כדורגלן ניגרי ששיחק בעמדת המגן בנבחרת ניגריה ובמספר קבוצות בישראל ובאירופה.
קריירת מועדונים

אדפמי החל את הקריירה המקצוענית שלו במספר קבוצות מקומיות בניגריה. בין השנים 2004–2008 שיחק בישראל, בקבוצות הפועל ירושלים, הפועל תל אביב, הכח עמידר רמת גן והפועל בני לוד. עם הפועל תל אביב הוא זכה בגביע המדינה לעונת 2004/2005. לאחר שעזב את ישראל שיחק בראפיד בוקרשט מרומניה, בריינדורף אלטאך מאוסטריה ובבולון מצרפת. קבוצתו האחרונה הייתה סקודה קסנתי מיוון, במדיה הספיק לערוך לפני מותו 24 הופעות ליגה ולהבקיע שני שערים.
קריירה בינלאומית

אדפמי היה חלק מהסגל הניגרי לטורניר הכדורגל באולימפיאדת בייג'ינג 2008, בה זכתה נבחרתו במדליית כסף.
ב-29 במאי 2009 ערך אדפמי את הופעת הבכורה שלו בנבחרת ניגריה, בתיקו 1-1 נגד נבחרת אירלנד במשחק ידידות. הוא ערך חמש הופעות במדי נבחרת ניגריה.
מותו

אדפמי נהרג ב-18 באפריל 2011 בתאונת דרכים כאשר נהג ברכבו באגנטיה אודוס שליד העיר קוואלה שביוון. הוא היה בדרכו לניגריה על-מנת לסגור עניינים הקשורים בחתונתו.
תארים

מדליית כסף במשחקים האולימפיים (1): אולימפיאדת בייג'ינג (2008)
גביע המדינה (1): 2005/2006
הערות שוליים

↑  Θρήνος για Αντεφέμι באתר Sport 24, ‏ 18 באפריל 2011 (ביוונית)
↑  Grief in Xanthi, Adefemi got killed באתר Contra, ‏ 18 באפריל 2011 (ביוונית)
↑  Nigeria's Olubayo Adefemi dies in Greece car accident באתר BBC, 18 באפריל 2011 (באנגלית)
אוררטו (כדורגל)

מועדון הכדורגל אוררטו (בארמנית: Ուրարտու ՖԱ) הוא מועדון כדורגל מהעיר ירוואן שבארמניה, המשחק בליגת העל הארמנית.
היסטוריה

המועדון נוסד ב-21 בינואר 1992, וכבר בעונתו הראשונה ניצחה קבוצתו את פיוניק ירוואן וזכתה בגביע הארמני. הקבוצה זכתה באליפות בעונות 2013/2014 ו-2022/2023, וסיימה כסגנית האלופה בעונות 2003, 2006, 2007, 2010 ו-2017/2018. הקבוצה גם זכתה בגביע הארמני בעונות 1992, 2007, 2016 ו-2022/2023.
בעונת 2003/2004 התמודדה הקבוצה לראשונה במפעל אירופי, והודחה כבר בסיבוב המוקדמות הראשון של הגביע אופ"א אחרי הפסד 2–3 במצטבר להפועל תל אביב. מאז התמודדה הקבוצה במפעלים האירופיים כמעט מדי שנה, אך הצליחה לעבור סיבוב רק פעם אחת, בעונת 2005/2006, כאשר הדיחה את לוקומוטיב טביליסי בסיבוב הראשון של גביע אופ"א והודחה על ידי דניפרו בסיבוב השני.
תארים

אליפות ארמניה (2): 2013/2014, 2022/2023.
סגנות (5): 2003, 2006, 2007, 2010, 2017/2018.
הגביע הארמני (4): 1992, 2007, 2016, 2022/2023.
סגנות (6): 2003, 2004, 2008, 2009, 2010, 2021/2022.
הסופר קאפ הארמני (1): 2014.
סגנות (5): 2004, 2007, 2009, 2010, 2016.
אדקה

| --- | --- |


 נתונים כלליים
 סוג:  חברה ציבורית
 תקופת הפעילות:  1989–הווה (כ־35 שנים)
 חברות בנות:  Edeka Südbayern  Kupsch  Edeka Getränkemarkt  CAP  HERKULES Bau&Garten  Marktkauf  Edeka Minden-Hannover  Netto Marken-Discount  Edeka Südwest  EDEKA Nord  בפסקה זו 2 רשומות נוספות שטרם תורגמו 
 מיקום המטה:  New-York-Ring 6 und 6a 
 משרד ראשי:  המבורג, גרמניה
 ענפי תעשייה:  קמעונאות 
 הכנסות:  61,000,000,000 אירו (נכון ל־2020) 
 יו"ר:  Markus Mosa 
 עובדים:  250,000
  
 האתר הרשמי של החברה
 
אדקה (EDEKA) היא חברת הסופרמרקטים הגדולה בגרמניה.
אדקה נוסדה ב-1898 עם איחודן של 21 חברות קטנות. שם החברה התפתח מראשי התיבות E.d.K, בגרמנית: Einkaufsgenossenschaft deutscher Kolonialwarenhändler, "איחוד סוחרי מוצרים קולוניאליים גרמניים". ההנהלה הראשית של אדקה יושבת בהמבורג.
בשנת 2005 קנתה אדקה רשת סופרמרקטים גדולה, שפאר (Spar), אשר כללה 2,100 סניפים. נכון לשנת 2006 קיימים 11,500 סניפים של אדקה, ונתח השוק שלה בגרמניה מהווה 26%. סניפי הרשת מגוונים מאוד בגודלם ונעים בין מכולות שכונתיות ומרכזי קניות ענקיים בני מספר קומות. סניפי הרשת נושאים שמות רבים; את השם "אדקה" נושא רק מיעוט הסניפים. אין זה נדיר למצוא שני סופרמרקטים הסמוכים זה לזה, הנושאים שמות שונים והמשתייכים שניהם לרשת אדקה.
לאדקה מספר חברות-בת המפעילות סניפים מחוץ לגרמניה - ברוסיה, בצ'כיה, בדנמרק ובאוסטריה.
אהבה למרחקים ארוכים

| --- | --- |

כרזת הסרט בעברית
 מבוסס על:  אהבה למרחקים ארוכים 
 בימוי:  George Tillman, Jr. 
 תסריט:  קרייג בולוטין 
 עריכה:  ג'ייסון בלנטיין 
 שחקנים ראשיים:  ג'ק יוסטון מליסה בנויסט גלוריה ראובן Michael Lowry פיטר ג'וראסיק סקוט איסטווד אלן אלדה אונה צ'פלין בריטני רוברטסון לוליטה דוידוביץ Barry Ratcliffe 
 מוזיקה:  מרק אישם 
 צילום:  דיוויד טטרסול 
 מדינה:  ארצות הברית ארצות הברית
 חברת הפקה:  פוקס המאה ה-20 
 חברה מפיצה:  פוקס המאה ה-20, Xfinity Streampix, דיסני+, נטפליקס, Ivi.ru 
 שיטת הפצה:  וידאו על פי דרישה 
 הקרנת בכורה:  30 באפריל 2015 
 משך הקרנה:  139 דק' 
 שפת הסרט:  אנגלית 
 סוגה:  סרט רומנטי, סרט מבוסס יצירה ספרותית, סרט דרמה, neo-Western 
 תקציב:  34 מיליון דולר
 הכנסות:  63 מיליון דולר
 הכנסות באתר מוג'ו:   thelongestride
 אתר רשמי
 דף הסרט ב־IMDb
 
אהבה למרחקים ארוכים (באנגלית: The Longest Ride) הוא סרט דרמה רומנטית אמריקאי משנת 2015 בבימויו של ג'ורג' טילמן ג'ונייר ובהפקת אולפני המאה ה-20. הסרט מבוסס על הנובלה בעלת אותו השם של ניקולס ספארקס. בסרט מככבים בריט רוברטסון, סקוט איסטווד, ג'ק יוסטון, אונה צ'פלין ואלן אלדה. הסרט יצא לאקרנים ב-10 באפריל 2015.
שחקנים

בריט רוברטסון – סופיה דאנקן/קולינס
סקוט איסטווד – לוק קולינס
אלן אלדה – איירה לווינסון
ג'ק יוסטון – איירה הצעיר
אונה צ'פלין – רות לווינסון
מליסה בנויסט – מרסיה
לוליטה דוידוביץ' – לינדה קולינס
גלוריה ראובן – אדריאנה פרנסיס
פיטר ג'וראסיק – האווי סאנדרס
ברט אדוורדס – ג'רד מידלטון
האנטר ברוק – דייוויד שטיין
אלינה ליה – ברוק
רנגו השור – בתפקיד עצמו
הפקה

שלב הצילומים החל ב-16 ביוני 2014, בוילמינגטון ובוינסטון סיילם שבקרוליינה הצפונית. ב-28 ביולי החלו הצילומים בג'קסונוויל, שם צילמו סצנת רודיאו גדולה. ה-PBR‏ (Professional Bull Riders (אנ')) היו היועצים והמפיקים הטכניים של כל אירועי הרכיבה בסרט ורוכבי הארגון ביימו את סקוט בסצנות הרכיבה בסרט.
הפצה

הסרט יצא לאקרנים ב-10 באפריל 2015. ב-14 ביולי 2015 יצא הסרט ל-DVD ולבלו ריי.
הכנסות

בשבוע הראשון ליציאתו הכניס הסרט 13,019,686 דולר. הסרט הכניס 37,446,117 דולר באמריקה הצפונית ובשאר העולם הוא הכניס 25,498,698 דולר. סך הכל הכניס הסרט 62,944,815 דולר.
ביקורות

הסרט קיבל ביקורת שלילית. באתר Rotten Tomatoes קיבל הסרט דירוג מבקרים של 31% על סמך 124 ביקורות עם ממוצע משוקלל של 4.37/10. באתר Metacritic קיבל הסרט דירוג של 31 מתוך מאה על סמך 30 מבקרים, דבר המצביע בדרך כלל על ביקורת שלילית. בחברת הסקרים CinemaScore קיבל הסרט דירוג "A".
פרסים ומועמדויות

| שנה | טקס | קטגוריה | המועמד | תוצאה |
| --- | --- | --- | --- | --- |
| ‏2015 | פרסי בחירת הנוער 2015 | סרט דרמה | אהבה למרחקים ארוכים | מועמדות |
| ‏2015 | פרסי בחירת הנוער 2015 | שחקן בסרט דרמה | סקוט איסטווד | זכייה |
| ‏2015 | פרסי בחירת הנוער 2015 | שחקנית בסרט דרמה | בריט רוברטסון | מועמדות |
| ‏2015 | פרסי בחירת הנוער 2015 | פריצת השנה - שחקן/שחקנית | סקוט איסטווד | מועמדות |
| 2016 | People's Choice Awards (אנ') | ‏Favorite Dramatic Movie | אהבה למרחקים ארוכים | מועמדות |
הערות שוליים

↑  סקירת הסרט אהבה למרחקים ארוכים, באתר British Board of Film Classification (באנגלית)
↑  Professional Bull  Riders star bull Rango passes away, Professional Bull Riders (באנגלית)
↑  'The Longest Ride' begins filming in Wilmington, ‏17 ביוני, 2014 (באנגלית)
↑  The Longest Ride: Eastwood reaches out to bull riders for advice, Professional Bull Riders, ‏7 באפריל, 2015
↑  The Longest Ride to be released on Digital HD, DVD and Blu-ray, Professional Bull Riders, ‏26 ביוני, 2015 (באנגלית)
| --- | --- |
בקרת זהויות :  BNE: XX5587203  VIAF: 8698148523920520970003   WorldCat (עם VIAF): 8698148523920520970003
אולונוקרה בנשי

| אולונוקרה בנשי |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-שפתן
משפחה:: אמנוניים
סוג:: Aulonocara
מין:: אולונוקרה בנשי
שם מדעי
 Aulonocara baenschi ‏M. K. Meyer & Riehl, 1985

אולונוקרה בנשי (שם מדעי: Aulonocara baenschi), המכונה גם פיקוק סאן שיין, הוא מין של דג ממשפחת האמנוניים האנדמי לאגם מלאווי ונפוץ באזור המערבי של האגם. ישנם דיווחים כי בשבי יכול לחיות עד 10 שנים.
תיאור

מגיע לגודל של 13–15 ס"מ, בעל עיניים גדולות וראש מעוגל. הזכרים גדולים וססגוניים יותר מהנקבות ובעלי סנפיר גב וסנפיר שת ארוכים יותר. לזכרים לוקח כשנתיים עד שמקבלים את מופע הצבע המלא.
תיאור > וריאציות צבע

הנקבות בצבע אפור-חום עם פסים כהים לאורך גופן, ישנן נקבות עם מעט צבע צהוב בבטן. ההבדלים ניכרים בצבעי הזכרים כאשר צבעם משתנה בהתאם לאזור הגאוגרפי באגם:
Nkhomo Benga - גופו בצבע צהוב בוהק, פסים כחולים בוהקים אנכיים לאורך גופו. מגסה הזימים ופיו בצבע כחול בוהק, וזנבו מעוטר בצהוב-כחול בוהקים.
Chipoka - החלק התחתון של ראשו בצבע כחול בוהק והעליון צהוב בוהק, גופו בצבע צהוב כתום עם פסים כהים אנכיים לאורך גופו. סנפירי הגחון, השת והגב מעוטרים בפסים כחולים וזנבו בצבע צהוב/כתום וכחול בוהק.
Marleri- ראשו כחול, מצחו וסנפיריו בצבע צהוב, גופו צהוב בהיר ולאורכו פסים אנכיים בצבע לבן עד כחול. סנפיר הזנב בצבע כתום עם פסים כחולים.
Usisya - דומה לווריאציית הצבע Marleri, כאשר צבע סנפירי הגב, השת והגחון בצבע כחול.
מידע טקסונומי

המין תואר לראשונה ב-1985 על ידי הזואולוגים הגרמנים מנפרד ק' מאייר (Meyer) ורידיגר ריהל (Riehl). משמעות שמו: Aulonocara הוא הלחם מילים ביוונית שפירושו "ראש חליל", ו-Baenschi על-שם מייסד חברת טטרה (אנ') אולריך בנש (Ulrich Baensch).
התנהגות

מאכלס אזורים חוליים ואזורים המסולעים בדלילות בעומקים של בדרך-כלל 4–6 ולעיתים עד ל-16 מטר. הזכרים טריטוריאליים ושומרים על טריטוריה באזור חולי סמוך לסלע, נקבות נוהגות להתקבץ ללהקות. ניזון בעיקר מחסרי חוליות ויצורים זעירים, הדג "מרחף" ללא תנועה מעל אזור חולי, כאשר הוא חש בתנועה הוא מזנק אל החול ומסנן את טרפו.
התנהגות > רבייה

הזכר מציג את צבעיו וגודלו לנקבה חולפת, אם הנקבה לא נענית לחיזוריו הזכר יגרש אותה באגרסיביות. הנקבה מטילה 20–40 ביצים אותם היא אוספת אל פיה. הפריית הביצים מתבצעת בפי הנקבה, לזכר כתמים בצורת ביצים על-גבי הסנפיר האנאלי, וכאשר הנקבה מנסה לאסוף אותם אל פיה הוא משחרר את זרעו. הנקבה מדגירה את הביצים בפיה ושומרת על הדגיגים למשך של כשלושה שבועות בהם היא לא אוכלת.
הערות שוליים

↑  אולונוקרה בנשי באתר הרשימה האדומה של IUCN
1 2  http://www.seriouslyfish.com/species/aulonocara-baenschi/
1 2 3  http://animal-world.com/encyclo/fresh/cichlid/NkhomoBengaPeacock.php
↑  http://www.cichlid-forum.com/articles/a_baenschi.php
אורטל בן שושן

| --- | --- |

 לידה:  1987 (בת 37 בערך) ישראל רעננה, ישראל
 סוגה מועדפת:  קומדיה, דרמה
 מדינה:  ישראל 
 תקופת הפעילות:  מ-2015 
 בן זוג:  תומר קאפון
 פרופיל ב-IMDb
 
אורטל בן-שושן (נולדה בשנת 1987) היא שחקנית תיאטרון וטלוויזיה ישראלית.
ביוגרפיה

בן שושן נולדה ברעננה. היא בוגרת סל"ה - הסטודיו לאמנויות התיאטרון מיסודו של יורם לוינשטיין ובמסגרת לימודיה שיחקה במחזות "האישה מן הים", "עד ראייה", "הצ'ק בדרך", ו"הנאהבים והנעימים", עליו קיבלה ציון לשבח בפסטיבל "עתיד התיאטרון". כמו כן, קיבלה ציון לשבח בתחרות המונולוגים לזכרה של עדי קמרי.
בשנת 2015 החלה לשחק בקומדיית המצבים "השוטר הטוב". בפברואר 2016 לוהקה לאחד התפקידים הראשיים בקומדיית המצבים לילדים "מיסטר צ'יפס".
בשנים 2017–2018 שיחקה בתפקיד הראשי בדרמה היומית של הוט בידור ישראלי "פולמון", בה היא גילמה את דמותה של בר. ב-2017 יצא לאקרנים הסרט "אנתרקס" בכיכובה.
בשנת 2019 שיחקה בסדרת הדרמה "ביום שהאדמה רעדה".
בשנת 2021 גילמה את אביגיל בעונה השנייה בסדרה שבאבניקים, המשודרת ב-HOT.
החל מ-2012 נמצאת בזוגיות עם השחקן תומר קאפון, והם מתגוררים בארצות הברית.
ב-5 במרץ 2024 פורסם שהזוג נשוי. השניים ערכו חתונה סודית מעבר לים, מספר שנים קודם לכן.
הערות שוליים

↑  אלון הדר, רומן אמיתי: תומר קאפון ואורטל בן שושן בראיון זוגי, באתר ynet, 29 במרץ 2017
↑  מערכת הבמה, ישראל גולדרט (בית צבי) ואופלי בלילה (גודמן) זכו בפרס השחקנים המבטיחים בפסטיבל, בפורטל "הבמה", 5 במאי 2013.
↑  תחרות המונולוגים לזכרה של עדי קמרי, באתר הסטודיו למשחק מיסודו של יורם לוינשטיין.
↑  בר זגה, מיכאלה חזני, פרסום ראשון: תומר קאפון ואורטל בן שושן נשואים, במדור "פנאי פלוס" באתר ynet‏, 5 במרץ 2024
אוסוולדו רומברג

| --- | --- |
אין תמונה חופשית
 לידה:  28 במאי 1938 בואנוס איירס, ארגנטינה
 פטירה:  24 בנובמבר 2019 (בגיל 81) ישראל
 לאום:  ישראלי
 מקום לימודים:  אוניברסיטת בואנוס איירס 
 תחום יצירה:  ציור
 
אוסוולדו רומברג (בספרדית: Osvaldo Romberg; ‏28 במאי 1938 – נובמבר 2019) היה אמן ישראלי יליד ארגנטינה.